Το υπόμνημα της ΟΣΕΟΚ προς τον υπουργό Οικονομικών και Μεταφορών

Έντονη ανησυχία συνεχίζει να επικρατεί στο κατασκευαστικό κλάδο από την συνεχιζόμενη αύξηση των τιμών των οικοδομικών υλικών. Οι Εργολήπτες περιγράφουν με μελανά χρώματα την κατάσταση που επικρατεί τους τελευταίους μήνες και εκτιμούν ότι η κατάσταση είναι μη αναστρέψιμη.

Σημαντικές είναι οι αυξήσεις που καταγράφονται από τις αρχές του έτους στις τιμές των βασικών υλικών καθώς σε μερικές κατηγορίες η αύξηση αγγίζει το 75%.

Η ΟΣΕΟΚ έχει υποβάλει σειρά από άμεσα και έμμεσα μέτρα τα οποία υποβλήθηκαν στους δύο Υπουργούς, Οικονομικών, Μεταφορών, Επικοινωνιών και Έργων από τον Ιούνιο 2021 για εξεύρεση λύσεων και λήψη αποφάσεων που θα βοηθήσουν τον κατασκευαστικό κλάδο με απώτερο σκοπό την αποφυγή μη ολοκλήρωσης των Έργων. Τα πιο πάνω θα συζητηθούν στην διυπουργική συνάντηση με τους Έντιμους Υπουργούς στις 2 Νοεμβρίου 2021 όπου οι Εργολάβοι αναμένουν να ληφθούν αποφάσεις οι οποίες θα βοηθήσουν πραγματικά τον κλάδο και γενικότερα την οικοδομική βιομηχανία.

Η μη θετική αντιμετώπιση του θέματος από το Γενικό Λογιστήριο θα επιφέρει επιπρόσθετο κόστος στο Κράτος, στους φορολογούμενους αλλά και στους Εργολήπτες. Οι κατασκευαστές κρούουν τον κώδωνα του κινδύνου για την βιωσιμότητα των επιχειρήσεων, μη ολοκλήρωσης των Έργων αλλά και για τον κίνδυνο απώλειας εκατοντάδων θέσεων εργασίας.

**ΑΜΕΣΑ ΜΕΤΡΑ**

* το αίτημα για παραχώρηση 70 ημερών για παράταση χρόνου σε οριζόντια εφαρμογή θα βοηθήσει τους Εργολήπτες,
* εκεί όπου αποδεδειγμένα, έργα έχουν πραγματικό πρόβλημα ολοκλήρωσης και το πρόβλημα οφείλεται καθαρά στις ραγδαίες αυξήσεις, θα γίνεται ξεχωριστή κατά περίπτωση μελέτη και σε συνεννόηση με τα Αρμόδια Θεσμικά Όργανα να γίνονται οι ανάλογες ενέργειες για εξεύρεση της καλύτερης δυνατής λύσης με απώτερο σκοπό των ολοκλήρωση των Έργων
* την αναθεώρηση της Φόρμουλας Διακυμάνσεων στα Εργατικά και τις Τιμές των Υλικών στα Συμβόλαια για Έργα του Δημοσίου, με την εισαγωγή εξειδικευμένων υλικών και αναθεώρηση των συντελεστών βαρύτητας που αντιστοιχεί σε κάθε οικοδομικό υλικό.

Παροχή έκτακτων φορολογικών ελαφρύνσεων όπως

* Επέκταση της εφαρμογής του άρθρου 11Β του περί Φ.Π.Α, Νόμου σε οριζόντια βάση
* Παροχή έκτακτων φορολογικών ελαφρύνσεων
* Συνέχιση της παραγωγής του Δείκτη Ωρομίσθιων Οικοδομικών Επαγγελμάτων

**Μεσοπρόθεσμα να ακολουθήσουν τα πιο κάτω:**

• χάραξη πολιτικής και κατευθυντήριων γραμμών / συστάσεων από το Κράτος, σε ότι αφορά τα δικά του (υπό υλοποίηση ή υπό σχεδιασμό) έργα, οι οποίες θα αποτελέσουν οδηγό και για τον ιδιωτικό τομέα

▪ απορρόφηση όλων των κονδυλίων από Ευρωπαϊκά προγράμματα για νέα έργα

• αύξηση του ποσοστού υλοποίησης του κρατικού προϋπολογισμού σε έργα του κατασκευαστικού τομέα, το οποίο παραμένει σε πολύ χαμηλό επίπεδο (28%)

• επανεκτίμηση της αξίας των υπό προκήρυξη έργων

• πιστωτική επέκτασης για τους αναίτιους επηρεαζόμενους (νοικοκυριά, εργολάβους, υπεργολάβους), η οποία μπορεί να υποστηρίζεται από στοχευμένο σχέδιο κρατικών ενισχύσεων

• περαιτέρω τραπεζικές διευκολύνσεις, οι οποίες να περιλαμβάνουν

* εκχώρηση Συμβολαίων για χρηματοδότηση Έργων
* προεξόφληση πιστοποιητικών πληρωμής και τιμολογίων για προμήθεια υλικών με ασφαλιστική κάλυψη

• έκτακτα σχέδια στήριξης νοικοκυριών, τα οποία βρίσκονται σε διαδικασία ανέγερσης κατοικίας

• πάταξη των φαινομένων κερδοσκοπίας

▪ επίλυση διαφορών με ευέλικτες διαδικασίες (Κριτική Διαδικασία – Διαιτησία)